Document ID: 32010D0218

KOMISSION PÄÄTÖS,
annettu 16 päivänä huhtikuuta 2010,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin taudinpurkaukseen Romanian siipikarjassa liittyvistä tietyistä suojatoimenpiteistä
(tiedoksiannettu numerolla K(2010) 2348)
(ETA:n kannalta merkityksellinen teksti)
(2010/218/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (3) ja erityisesti sen 18 artiklan ensimmäisen kohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (4) ja erityisesti sen 63 artiklan 3 kohdan,
sekä katsoo seuraavaa:
(1)
Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä 14 päivänä kesäkuuta 2006 tehdyssä komission päätöksessä 2006/415/EY (5) vahvistetaan tietyt suojatoimenpiteet kyseisen taudin leviämisen ehkäisemiseksi; toimenpiteisiin kuuluu alueiden A ja B muodostaminen epäillyn tai vahvistetun taudinpurkauksen seurauksena. Kyseiset alueet on lueteltu mainitun päätöksen liitteessä olevassa taulukossa.
(2)
Sen jälkeen, kun Romaniassa vahvistettiin korkeapatogeenisen lintuinfluenssan H5N1-alatyypin taudinpurkaus, kyseinen jäsenvaltio ryhtyi päätöksen 2006/415/EY mukaisiin suojatoimenpiteisiin, mukaan luettuna kyseisen päätöksen 4 artiklassa säädetty alueiden A ja B muodostaminen.
(3)
Kyseisen taudin Romaniassa ilmenneen taudinpurkauksen seurauksena annettiin 16 päivänä maaliskuuta 2010 komission päätös 2010/158/EU (6) korkeapatogeenisen lintuinfluenssan H5N1-alatyypin esiintymiseen Romanian siipikarjassa liittyvistä tietyistä väliaikaisista suojatoimenpiteistä. Kyseisessä päätöksessä määritetään alueet, joilla on sovellettava päätöksessä 2006/415/EY säädettyjä suojatoimenpiteitä, sekä näiden suojatoimenpiteiden soveltamisaika.
(4)
Kyseisiä väliaikaisia suojatoimenpiteitä on nyt tarkasteltu elintarvikeketjua ja eläinten terveyttä käsittelevässä pysyvässä komiteassa.
(5)
Päätöksen 2010/158/EU hyväksymisen jälkeen on vahvistettu uusi taudinpurkaus alueella, joka on jo kyseisessä säädöksessä säädettyjen väliaikaisten suojatoimenpiteiden kohteena. Sen vuoksi on aiheellista ottaa kyseinen uusi taudinpurkaus huomioon alueen A koon sekä suojatoimenpiteiden soveltamisajan määrittelyssä, joka olisi nyt vahvistettava.
(6)
Päätöksen 2006/415/EY liitettä olisi sen vuoksi muutettava.
(7)
Unionin lainsäädännön selkeyden vuoksi päätös 2010/158/EU olisi kumottava.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Kumotaan päätös 2010/158/EU.
3 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä huhtikuuta 2010.

Labels: 17
0
3
6
18